**2021-1-HU01-KA121-VET-000018765. számú Erasmus+ projekt**

**FELHÍVÁS**

2022. szeptember 10. és október 09. között Németországban, Dieringhausen városában lehetőség nyílik az informatika területén tanuló 4 diák számára egy 4 hetes szakmai programban való részvételre. Elsősorban végzős tanulók jelentkezését várjuk.

A szakmai programok mellett számos kulturális program is lesz, a környék nevezetességeivel lehet majd megismerkedni.

A német fogadó partner az Oberbergischer Kreis Berufskolleg Dieringhausen.[[1]](#footnote-1) Az iskolából 2 informatikus tanuló töltött nálunk 6 hetes szakmai gyakorlatot.

A program pénzügyi hátterét egy nyertes ERASMUS+ projekt biztosítja. Ez jelenti a teljes utazási és megélhetési költséget, beleértve az utazást, a helyi tömegközlekedést, a szállást, ellátást, kulturális programokat és a biztosítást. Az utazás zöld utazás lesz autóval vagy vonattal.

A Covid-19 járvány miatt figyelemmel kell lenni a mindenkor hatályos hazai és nemzetközi járványügyi, valamint beutazási szabályokra. Ezek a szabályok változhatnak, így azok figyelemmel kísérése elengedhetetlen. A Németországra vonatkozó aktuális utazási információk az alábbi honlapon érhetők el: <https://konzuliszolgalat.kormany.hu/europa-utazasi-tanacsok?nemetorszag>

A programban kizárólag oltással rendelkező tanulók vehetnek részt.

A tanulóknak érvényes úti okmánnyal kell rendelkezniük, ezen kívül ki kell váltaniuk az Európai Egészségbiztosítási Kártyát.

A programban való részvételre személyesen az igazgatói titkárságon vagy emailben lehet jelentkezni a [treitzjudit@szily.hu](mailto:treitzjudit@szily.hu) címen.

Jelentkezéshez szükséges dokumentumok:

* kitöltött gondviselői nyilatkozat és tanulói adatlap (honlapról letölthető)
* 1 oldalas kézzel vagy géppel írt motivációs levél
* osztályfőnöki jellemzés

A jelentkezők közül az intézmény az alábbi szempontrendszer alapján választja ki a résztvevőket:

* motivációs levél tartalma
* szakmai érdeklődés, kompetenciák
* tanulmányi eredmények (tantárgyi bukás nem lehet benne)
* angol nyelv társalgási szintű ismerete
* magatartás, szorgalom
* projekt célkitűzéseihez való hozzáállás
* szülői, gondviselői támogatás
* osztályfőnöki jellemzés

A projektre való jelentkezés határideje: 2022. július 25.

A kiválasztás határideje: 2022. július 26.

A kiválasztásra került tanulóknak egy ösztöndíjszerződést kell majd aláírniuk, valamint előreláthatólag augusztus utolsó hetében nyelvi, kulturális és adminisztratív felkészítésen kell részt venniük.

A tanulók az elvégzett szakmai programról Europass bizonyítványt kapnak.

A projekttel kapcsolatban további felvilágosítást dr. Treitz Judittól lehet kérni személyesen, ímélben vagy telefonon:

dr. Treitz Judit [treitzjudit@szily.hu](mailto:treitzjudit@szily.hu) 0630-4700655

1. https://bk-dieringhausen.de/startseite.html [↑](#footnote-ref-1)